stanford-oval/wikipedia huggingface dataset:
เทสลา (บริษัท)

| --- | --- |

กีกาแฟ็กตอรีเท็กซัส, สำนักงานใหญ่ของเทสลา ตั้งอยู่นอกเมืองออสติน รัฐเทกซัส
ชื่อเดิม: บริาัท เทสลามอเตอร์ส (ค.ศ. 2003–2017)
ประเภท: บริษัทมหาชน
การซื้อขาย: NASDAQ: TSLA องค์ประกอบของแนสแด็ก-100 องค์ประกอบของเอสแอนด์พี 100 องค์ประกอบของเอสแอนด์พี 500
ISIN: [https://isin.toolforge.org/?language=en&isin=US88160R1014 US88160R1014]
อุตสาหกรรม: ยานยนต์ พลังงานหมุนเวียน
ก่อตั้ง: 1 กรกฎาคม 2003; 21 ปีก่อน (2003-07-01) ใน ซานคาร์ลอส แคลิฟอร์เนีย, สหรัฐอเมริกา
ผู้ก่อตั้ง: มาร์ติน อีเบอร์ฮาร์ด มาร์ค ทาร์เพนนิง (ดู § การก่อตั้ง)
สำนักงานใหญ่: ออสติน รัฐเทกซัส, สหรัฐอเมริกา
จำนวนที่ตั้ง:  1,306 ศูนย์ขาย บริการ และส่งมอบ  6,750 สถานีเทสลาซูเปอร์ชาร์จเจอร์
พื้นที่ให้บริการ:  เอเชียตะวันออก  ยุโรป  ตะวันออกกลาง  อเมริกาเหนือ  โอเชียเนีย  เอเชียตะวันออกเฉียงใต้ 
บุคลากรหลัก: รอบิน เดนโฮล์ม (ประธาน) อีลอน มัสก์ (ประธานเจ้าหน้าที่บริหาร)
ผลิตภัณฑ์:  โมเดล S  โมเดล 3  โมเดล Y  เซมิ  ไซเบอร์ทรัก  พาวเวอร์วอลล์  เมกะแพ็ก  แผงโซลาร์เซลล์  หลังคาโซลาร์ 
ผลผลิต:  1,845,985 ยานพาหนะ (ค.ศ. 2023)  14.7 กิกะวัตต์ชั่วโมง ระบบจัดเก็บพลังงานแบตเตอรี่ (ค.ศ. 2023)  223 เมกะวัตต์ พลังงานแสงอาทิตย์ (ค.ศ. 2023)
บริการ:  การชาร์จไฟฟ้า  ประกันภัย  การซ่อมบำรุง 
รายได้:  96.8 พันล้านเหรียญสหรัฐ (ค.ศ. 2023)
รายได้จากการดำเนินงาน:  8.9 พันล้านเหรียญสหรัฐ (ค.ศ. 2023)
รายได้สุทธิ:  15.0 พันล้านเหรียญสหรัฐ (ค.ศ. 2023)
สินทรัพย์:  106.6 พันล้านเหรียญสหรัฐ (ค.ศ. 2023)
ส่วนของผู้ถือหุ้น:  62.6 พันล้านเหรียญสหรัฐ (ค.ศ. 2023)
เจ้าของ: อีลอน มัสก์ (13%)
พนักงาน:  140,473 คน (ค.ศ. 2023)
บริษัทในเครือ: เทสลาออโตเมชัน เทสลาเอนเนอร์ยี
แม่แบบ:Infobox network service provider
เว็บไซต์: tesla.com
เชิงอรรถ / อ้างอิง การเงิน (ข้อมูลเมื่อ 31 ธันวาคม 2023) อ้างอิง: 
เทสลา (อังกฤษ: Tesla, Inc.; เดิม "เทสลามอเตอร์ส"; /ˈtɛslə/ tess-lə or /ˈtɛzlə/ tez-lə) เป็นบริษัทยานยนต์และพลังงานสะอาดข้ามชาติสัญชาติอเมริกันที่มีสำนักงานใหญ่อยู่ในเมืองออสติน รัฐเท็กซัส, ซึ่งออกแบบและผลิตยานพาหนะไฟฟ้า (รถยนต์ และ รถบรรทุก) อุปกรณ์จัดเก็บพลังงานแบบแบตเตอรี่นิ่งจากที่บ้านไปจนถึงกริด-สเกล, แผงโซลาร์เซลล์ และ solar shingles และผลิตภัณฑ์และบริการที่เกี่ยวข้อง มีบริษัทในเครือชื่อเทสลาเอนเนอร์ยีซึ่งพัฒนาและเป็นผู้ติดตั้งระบบเซลล์แสงอาทิตย์รายใหญ่ในสหรัฐ และเป็นหนึ่งในซัพพลายเออร์ระบบจัดเก็บพลังงานแบตเตอรี่รายใหญ่ที่สุดของโลกด้วยขนาด 6.5 กิกะวัตต์-ชั่วโมง (GWh) ติดตั้งในปี ค.ศ. 2022
บริษัทก่อตั้งขึ้นในเดือนกรกฎาคม พ.ศ. 2546 โดย มาร์ติน เอเบอร์ฮาร์ด และ มาร์ก ทาร์เพนนิง ในชื่อ เทสลา มอเตอส์ (Tesla Motors) ในเดือนกุมภาพันธ์ พ.ศ. 2547 อีลอน มัสก์ กลายเป็นผู้ถือหุ้นรายใหญ่ที่สุดของบริษัทและประธานของบริษัทด้วยการลงทุนมูลค่า 6.5 ล้านเหรียญสหรัฐ
ข้อกล่าวหา > แรงงาน

บทความหลัก: เทสลากับสหภาพ
ระหว่างปี 2014 ถึง 2018 โรงงานของเทสลาที่ฟรีมอนต์ในหสรัฐ มีการละเมิดข้อกำหนดขององค์การกำกับความปลอดภัยและสุขภาพทางอาชีพ (OSHA) มากกว่าโรงงานยานยนต์ที่ใหญ่ที่สุดของสหรัฐสิบแห่งรวมกัน ในการสอบสวนโดยรีเวียลพอดคาสต์ กล่าวหาว่าเทสลา "ไม่รายงานการบาดเจ็บสาหัสบางกรณีในรายงานที่ต้องจัดทำตามกฎหมาย" เพื่อลดระดับความรุนแรงของการบาดเจ็บในครั้งนั้น ๆ
ในเดือนมกราคม 2019 อดีตผู้บริหารด้านความปลอดภัยของเทสลา ฌอน กูโทร (Sean Gouthro) ยื่นร้องเรียนกล่าวหาว่าเทสลาแฮ็กเข้าโทรศัพท์ของลูแจ้างและจารกรรมข้อมูล ทั้งนี้ไม่ได้มีการรายงานการกระทำผิดกฎหมายเหล่านี้ต่อผู้ถือหุ้นหรือผู้บริหารของบริษัท
ในเดือนกันยายน 2019 ผู้พิพากษาศาลแขวงแคลิฟอร์เนียตัดสินว่ามัสก์และบริษัทเทสลามีความผิดละเมิดกฎหมายแรงงาน 12 กระทงระหว่างปี 2017 ถึง 2018 จากการพยายามขัดขวางการจัดตั้งสหภาพแรงงานของลูกจ้างเทสลา
ข้อกล่าวหา > การหลอกลวง

ในเดือนกันยายน 2018 เทสลาเปิดเผยว่าบริษัทกำลังถูกสอบสวนโดย FBI กรณีจำนวนยอดผลิตโมเดล 3 การสอบสวนนี้มีเพื่อตรวจสอบว่าบริษัทได้ชี้นำนักลงทุนโดยผิดและทำการคาดการณ์จำนวนยอดผลิตโมเดล 3 อย่างผิด ๆ ทั้งที่รู้อยู่แล้วว่ายอดผลิตดังกล่าวไม่สามารถทำได้จริง
ยอดขายรถยนต์

ในปี ค.ศ. 2022 เทสลาได้รับการจัดอันดับให้เป็นผู้ผลิตรถยนต์โดยสารไฟฟ้าแบบแบตเตอรี่ที่ขายดีที่สุดในโลก โดยมีส่วนแบ่งตลาด 18% เทสลารายงานการส่งมอบรถยนต์ในปี ค.ศ. 2022 จำนวน 1,313,851 คัน เพิ่มขึ้น 40% จากปี ค.ศ. 2021 ในเดือนมีนาคม ค.ศ. 2023 เทสลาผลิตรถยนต์คันที่ 4 ล้าน
ยอดขายรถยนต์ > การผลิตและการขายแยกตามไตรมาส

100,000
200,000
300,000
400,000
500,000
3 2012
4
1
2 2013
3
4
1
2 2014
3
4
1
2 2015
3
4
1
2 2016
3
4
1
2 2017
3
4
1
2 2018
3
4
1
2 2019
3
4
1
2 2020
3
4
1
2 2021
3
4
1
2 2022
3
4
1
2 2023
3
โมเดล S
โมเดล X
โมเดล S/X
โมเดล 3
โมเดล 3/Y
บะหมี่ถ้วย

เกาหลี บะหมี่ถ้วย
บะหมี่ถ้วย คือบะหมี่กึ่งสำเร็จรูปที่ผลิตมาพร้อมกับภาชนะ บรรจุในโฟมชนิด XPS หรือในถ้วยพลาสติกแข็ง เป็นที่รู้จักกันดีเนื่องจากมีราคาถูกและง่ายสำหรับการเตรียมอาหาร บะหมี่ถ้วยถูกผลิตเป็นครั้งแรกโดย นิสชิน ในชื่อ คัพ นูดเดิลส์ (อังกฤษ: Cup Noodles) ชื่อผลิตภัณฑ์ของประเทศอื่น ๆ เช่น คัพ นูดเดิล (Cup Noodle) ในประเทศญี่ปุ่น
บะหมี่ถ้วย เกิดจากการที่โมโมฟุคุ อันโด ผู้ที่คิดค้นบะหมี่กึ่งสำเร็จรูปออกมาเป็นคนแรก และได้ก่อตั้งโรงงานผลิตขึ้นมาและประสบความสำเร็จอย่างมากในประเทศญี่ปุ่น จึงได้ต่อยอดการขายออกไปยังต่างประเทศ เช่น สหรัฐอเมริกา แต่ทว่ายอดขายที่นั่นกลับไม่ประสบความสำเร็จเลย เนื่องจากชาวอเมริกันนอกจากที่ไม่ได้อยู่ในวัฒนธรรมที่รับประทานอาหารเส้นเป็นหลักแล้ว เมื่อชาวอเมริกันจะรับประทานจะเทก้อนบะหมี่ใส่ลงในถ้วยกาแฟ และใช้ช้อนชงกาแฟตักเส้นบะหมี่แทน เนื่องจากใช้ตะเกียบไม่เป็น จึงคิดค้นวิธีการที่จะให้ผู้คนที่ไม่มีชามและตะเกียบรับประทานได้สะดวกขึ้น อันเป็นที่มาของการที่มีบะหมี่ถ้วยและใช้ส้อมในการรับประทานในที่สุด
คาร์ดาโน

| --- | --- |

ผู้คิดค้น: Charles Hoskinson
ผู้พัฒนา: Cardano Foundation, IOHK, EMURGO
รุ่นเปิดตัว: 27 กันยายน 2017 (7 ปีก่อน) (2017-09-27)
Stable release: 1.27.0 / 13 พฤษภาคม 2021 (3 ปีก่อน) (2021-05-13)
สถานะการพัฒนา: ใช้งานอยู่
เขียนโดยภาษา: Haskell
ระบบปฏิบัติการ: Cross-platform
ประเภท: การประมวลผลแบบกระจาย
License: Apache License
Active hosts: 2,486
เว็บไซต์: cardano.org
คาร์ดาโน (อังกฤษ: Cardano) เป็นแพลตฟอร์มบล็อกเชนสาธารณะในรูปแบบของซอฟต์แวร์โอเพนซอร์ซและการประมวลผลแบบกระจาย โดยใช้ข้อตกลงในรูปแบบ proof of stake ทำธุรกรรมผ่านคริปโทเคอร์เรนซีในชื่อ เอดา (ADA)
คาร์ดาโนก่อตั้งเมื่อปี พ.ศ. 2558 โดย ชาลส์ โฮสกินสัน (Charles Hoskinson) หนึ่งในผู้ก่อตั้งอีเธอเรียม โดยโครงการได้รับการดูแลโดยองค์กรคาร์ดาโน ที่ตั้งที่เมืองซุก ประเทศสวิตเซอร์แลนด์ หลังจากที่ชาลส์ โฮสกินสันไม่เห็นด้วยกับกลุ่มพัฒนาเดิมที่จะทำงานโดยไม่หวังผลกำไร เขาออกจากกลุ่มและได้ตั้งบริษัทด้านบล็อกเชน IOHK ขึ้นมาคาร์ดาโนเป็นคริปโทเคอร์เรนซีที่ใช้งานบล็อกเชนแบบ proof-of-stake ที่ใหญ่ที่สุด ที่มีการประหยัดพลังงานสูงกว่ารูปแบบ proof-of-work หลายเท่าตัว
ชื่อแพลตฟอร์มตั้งตามนักคณิตศาสตร์ชาวอิตาลี เจโรลาโม การ์ดาโน และชื่อของคริปโทเคอร์เรนซีตั้งตามชื่อโปรแกรมเมอร์หญิงคนแรกของโลก เอดา เลิฟเลซ.
ไมน์นิ่ง Cardano

โครงการนี้มีเครื่องมือสำหรับสร้างแอปพลิเคชันแบบกระจายศูนย์ตามสัญญาอัจฉริยะ ภายใน Cardano นักพัฒนาต้องการแก้ปัญหา Ethereum รวมถึงแบนด์วิดท์ขั้นต่ำ หลายคนคิดว่าทีมโครงการสามารถบรรลุเป้าหมายได้ ซึ่งเป็นผลให้ Cardano ถูกรวมอยู่ในรายชื่อแพลตฟอร์ม - ""นักฆ่าที่มีศักยภาพ"" ของ Ethereum 
คริปโตเคอร์เรนซี Cardano ทำงานบนอัลกอริทึม PoS ซึ่งหมายความว่าการไมน์นิ่งเรียกว่าสเตกกิง (Staking) อย่างถูกต้องมากขึ้น
มีสองวิธีในการทำสเตกกิง Cardanoคือ
ผ่านการเริ่มต้นโหนดของเอง (โหนดเครือข่ายสำหรับการประมวลผลงานเครือข่าย) กระบวนการนี้ต้องใช้ความรู้ด้านเทคนิคอย่างลึกซึ้ง รางวัล สําหรับงานจะกลายเป็นการจ่ายที่เพิ่มขึ้น
ผ่านการมอบหมายงาน ความหมายของกระบวนการนี้คือการถ่ายโอนส่วนแบ่งของการดำเนินการสำหรับการประมวลผลไปยังผู้ที่มีโหนด ในทางกลับกัน คุณจะต้องแบ่งปันรางวัลกับเจ้าของโหนดเครือข่าย
แอปพลิเคชันต่างๆ

แอปพลิเคชันของบล็อกเชน Cardano ประกอบด้วย:
ในปี 2018 IOHK ได้ลงนามบันทึกข้อตกลงกับรัฐบาลเอธิโอเปียเพื่อพิจารณาใช้งาน Cardano ในห่วงโซ่อุปทานกาแฟของตน ร่วมกับรัฐบาลเอธิโอเปียยังมีการศึกษาวิธีการนำ Cardano ไปใช้ในประเทศเพิ่มเติม
ในปี 2019 กระทรวงการศึกษาของประเทศจอร์เจียได้ลงนามบันทึกข้อตกลงกับมหาวิทยาลัยเสรีทบิลิซีเกี่ยวกับการใช้ Cardano และ Atala ซอฟต์แวร์กระจายศูนย์ของ IOHK สำหรับการระบุตัวตนในการสร้างระบบการตรวจสอบข้อมูลรับรองสำหรับจอร์เจีย
ในปี 2019 New Balance ได้ประกาศโครงการนำร่องบนบล็อกเชน Cardano เพื่อให้ลูกค้าสามารถติดตามความแท้จริงของรองเท้าบาสเก็ตบอล OMN1S Kawhi Leonard
ในเดือนเมษายน 2021 IOHK และกระทรวงการศึกษาของเอธิโอเปียได้ประกาศแผนการสร้างระบบระบุตัวตนและบันทึกข้อมูลใน Cardano และ Atala สำหรับนักเรียนห้าล้านคนของประเทศ
ในปี 2021 ฮอสคินสันเริ่มทำงานร่วมกับดีเจเพลงอิเล็กทรอนิกส์ Paul Oakenfold ในการเปิดตัวอัลบั้ม Zombie Lobster บนบล็อกเชน Cardano
ในปี 2021 IOHK และ Dish Network ได้ประกาศความร่วมมือในการสืบสวนการใช้เทคโนโลยีสมุดการบัญชีแจกจ่าย
ใน Quartz ได้มีการกล่าวถึงบล็อกเชน Cardano ที่อาจช่วยให้พลเมืองของ Zanzibar, เอธิโอเปีย และ บุรุนดีสามารถรับบัตรประจำตัวดิจิทัล
โทเคนมือถือทั่วโลก (WMT) โครงการที่สร้างบน Cardano มีการเสนอให้การเข้าถึงเครือข่ายมือถือในระยะไกลในแอฟริกาด้วยโหนดประมาณ 150 โหนดในแอฟริกาตะวันออก (2022) ได้มีการกล่าวถึง Mark Cuban ที่สังสัยในโครงการนี้และการนำ Cardano มาใช้
ในปี 2023 สตาร์ทอัพชาวกานาที่มีชื่อว่า "Mazzuma" ได้รับเงินทุนจาก Adaverse, ตัวเร่งการสร้างทางระบบนิเวศของ Cardano MassumaGPT มุ่งมั่นที่จะใช้ปัญญาประดิษฐ์ในแพลตฟอร์มของตนเพื่อสร้างสัญญา
กาบรีแยล อาตาล

กาบรีแยล อาตาล (ฝรั่งเศส: Gabriel Attal; เกิดวันที่ 16 มีนาคม ค.ศ. 1989 ที่กลามาร์ จังหวัดโอดแซน) เป็นนักการเมืองชาวฝรั่งเศส ดำรงตำแหน่งนายกรัฐมนตรีฝรั่งเศสระหว่างวันที่ 9 มกราคม ถึงวันที่ 5 กันยายน ค.ศ. 2024
อาตาลเริ่มเป็นสมาชิกพรรคสังคมนิยมในค.ศ. 2006 ได้เป็นสมาชิกคณะรัฐมนตรีของอดีตรัฐมนตรีว่าการกระทรวงสาธารณสุข มารีโซล ตูแรน ระหว่างค.ศ. 2012 - 2017 อีกด้วย จนกระทั้งค.ศ. 2016 อาตาลเข้าร่วมพรรคอ็องมาร์ชและกลายเป็นโฆษกพรรคในค.ศ. 2018 และสมาชิกคณะกรรมการบริหารพรรคตั้งแต่ค.ศ. 2021
เขาได้รับเลือกตั้งเป็นสมาชิกสมัชชาแห่งชาติของเขตเลือกตั้งที่ 10 ของจังหวัดโอดแซนในการเลือกตั้งสมาชิกสมัชชาแห่งชาติของฝรั่งเศสของ ค.ศ. 2017  แล้วได้เป็นสมาชิกคณะกรรมการกิจการวัฒนธรรมและการศึกษา นอกจากนี้ เคยเป็นผู้รายงานร่างกฎหมายที่เกี่ยวข้องกับการแนะแนวและความสำเร็จของนักเรียนอีกด้วย
ในวันที่ 16 ตุลาคม ค.ศ. 2018 อาตาลได้รับตำแหน่งเลขาธิการแห่งรัฐถึงอดีตรัฐมนตรีว่าการกระทรวงศึกษาธิการแห่งชาติและเยาวชน ฌ็อง-มีแชล บล็องแกร์ ในขณะนั้น แล้วภายใต้การนำของนายกรัฐมนตรี เอดัวร์ ฟีลิป จากนั้น 6 กรกฎาคม ค.ศ. 2020 เขาได้รับตำแหน่งโฆษกรัฐบาลภายใต้การนำของนายกรัฐมนตรี ฌ็อง กัสแต็กซ์
ในวันที่ 9 มกราคม ค.ศ. 2024 หลังจากนายกรัฐมนตรี เอลีซาแบ็ต บอร์น ได้ยืนหนังสือลาออกจากตำแหน่งวันก่อนนั้น ประธานาธิบดี แอมานุแอล มาครง ได้แต่งตั้งกาบรีแยล อาตาล เป็นนายกรัฐมนตรีแทน ซึ่งเขาถือเป็นนายกรัฐมนตรีฝรั่งเศสคนแรกที่เป็นชายรักร่วมเพศ และอายุน้อยที่สุดในประวัติศาสตร์ฝรั่งเศส
ในวันที่ 7 กรกฎาคม ค.ศ. 2024 หลังจากรอบที่ 2 ของการเลือกตั้งสมาชิกสมัชชาแห่งชาติ อาตาลได้ประกาศจะยืนหนังสือลาออกในวันต่อมา แต่มาครงกลับให้อยู่ในตำแหน่งต่อเพื่อเสถียรภาพประเทศ ต่อมา ในวันที่ 16 กรกฎาคม ค.ศ. 2024 มาครงรับหนังสือลาออกของรัฐบาลของอาตาลและรักษาการตำแหน่งจนถึงมีนายกรัฐมนตรีคนใหม่
จากนั้น ในวันที่ 5 กันยายน ค.ศ. 2024 มีแชล บาร์เนียร์ สมาชิกพรรคเลเรปูว์บลีแก็งและอดีตรัฐมนตรีหลายกระทรวงภายใต้การนำของฟร็องซัว มีแตร็อง ฌัก ชีรัก และนีกอลา ซาร์กอซี ได้ถูกแต่งตั้งเป็นนายกรัฐมนตรีโดยประธานาธิบดีมาครง หลังจากมีการปรึกษาหารือกันกับกลุ่มและพรรคการเมืองที่สมัชชาแห่งชาติ ทำให้อาตาลพ้นจากตำแหน่งและกลับมาเป็นสมาชิกสมัชชาแห่งชาติและประธานกลุ่ม "รวมกันเพื่อสาธารณรัฐ" กลุ่มพรรคการเมืองฝ่ายสนับสนุนประธานาธิบดีมาครงในสภาล่างเดียวกัน
คาซูโอะ ฮาเซงาวะ

| คาซูโอะ ฮาเซงาวะ |
| --- | --- |
คาซูโอะ ฮาเซงาวะใน ค.ศ. 1937
เกิด: 27 กุมภาพันธ์ ค.ศ. 1908(1908-02-27) เขตฟูชิมิ เกียวโต ประเทศญี่ปุ่น
เสียชีวิต: 6 เมษายน ค.ศ. 1984(1984-04-06) (76 ปี) โตเกียว ประเทศญ๊ปุ่น
ชื่ออื่น: โชจิโร ฮายาชิ, โชมารุ ฮายาชิ
อาชีพ: นักแสดง
ปีปฏิบัติงาน: ค.ศ. 1913–1982
คาซูโอะ ฮาเซงาวะ (27 กุมภาพันธ์ ค.ศ. 1908 - 6 เมษายน ค.ศ. 1984) เป็นนักแสดงชายชาวญี่ปุ่น แสดงภาพยนตร์มากถึง 290 เรื่อง ตั้งแต่ปี ค.ศ. 1927 ถึง ค.ศ. 1963
อาชีพ

เขาเกิดในครอบครัวผู้ผลิตสาเกในเกียวโต เขาปรากฏตัวบนเวทีครั้งแรกเมื่ออายุห้าขวบในโรงละครที่ดำเนินการโดยครอบครัวของเขาเป็นธุรกิจเสริม ในปี 1918 เขาได้เป็นศิษย์ของนากามูระ กันจิโร่ ที่ 1 และแสดงละครคาบูกิในภูมิภาคคันไซ เขาเข้าร่วมสตูดิโอ Shochiku ในปี 1927 และเปิดตัวภาพยนตร์เรื่องแรกใน Chigo no kenpō ภายใต้ชื่อ โชจิโร่ ฮายาชิ รูปร่างหน้าตาที่หล่อเหลาและสไตล์การต่อสู้ที่สง่างามทำให้เขากลายเป็นดาราใหญ่ในภาพยนตร์ยุคโบราณ (jidaigeki) และเขาปรากฏตัวในภาพยนตร์มากกว่า 120 เรื่องของ Shochiku ในระยะเวลา 11 ปี โดยผลงานที่ดีที่สุดได้รับการกำกับโดย Teinosuke Kinugasa ภาพยนตร์ Yukinojō henge ในปี 1935 เป็นที่นิยมมาก เขาย้ายไปยังสตูดิโอ Toho ในปี 1937 อย่างไรก็ตาม เมื่อวันที่ 11 พฤศจิกายน 1937 เขาถูกโจมตีโดยนักเลงและถูกกรีดหน้าด้วยใบมีดโกน ตามที่นักประวัติศาสตร์ ไดสุเกะ มิยาโอะ กล่าวว่า "แม้จะไม่มีหลักฐานชัดเจน แต่มันก็ถูกสันนิษฐานอย่างกว้างขวางว่านี่เป็นมาตรการตอบโต้ของ Shochiku ต่อการที่ฮายาชิถูกเรียกว่าทรยศ" เขาฟื้นตัวและเปลี่ยนชื่อเวทีของเขาเป็นชื่อจริง คาซึโอะ ฮาเซกาวะ ฮาเซกาวะปรากฏตัวในภาพยนตร์ที่ประสบความสำเร็จมากมายสำหรับ Toho รวมถึงภาพยนตร์ "National policy" ที่มีฉากในประเทศจีน เช่น Song of the White Orchid (1939) และ China Night (1940) ร่วมกับนักแสดงร่วม ริ โคแรน เขาย้ายไปยัง Daiei Film ในปี 1950 และยังคงปรากฏตัวในซีรีส์ยอดนิยม Zenigata Heiji เขายังปรากฏตัวในภาพยนตร์คลาสสิกหลายเรื่องรวมถึง The Tale of Genji (1951) ของโคซาบุโร โยชิมูระ, Gate of Hell (1953) ของคินูกาซะ และ The Crucified Lovers (1954) ของเคนจิ มิซูโงจิ เขาได้รับการแต่งตั้งเป็นกรรมการของ Daiei ในปี 1957 เพื่อฉลองภาพยนตร์เรื่องที่ 300 ของเขา ฮาเซกาวะปรากฏตัวในเวอร์ชันใหม่ของ Yukinojō henge (ที่รู้จักในต่างประเทศในชื่อ An Actor's Revenge) ในปี 1963 กำกับโดย Kon Ichikawa เขาออกจาก Daiei ในปีนั้นและยังคงปรากฏตัวบนเวทีและโทรทัศน์ รวมถึงการแสดงในละครไทงะเรื่องที่สองของ NHK Akō Rōshi ในปี 1964 เขายังเป็นผู้กำกับเวอร์ชัน Takarazuka Revue ของ The Rose of Versailles ในปี 1974
ผลงาน

(十字路 Jujiro) also known as Crossroads, Crossways, Shadows of the Yoshiwara or Slums of Tokyo (1928)
The Tale of Genji (1951)
Dedication of the Great Buddha (1952)
Gate of Hell (1953)
The Crucified Lovers (1954)
Zenigata Heiji: Ghost Lord (銭形平次捕物控　幽霊大名 Zenigata Heiji Torimono-Hikae: Yūrei Daimyō) (1954)
(藤十郎の恋 Tōjūrō no Koi) (1955)
Tsukigata Hanpeita: Hana no maki; Arashi no maki (1956)
(残菊物語 Zangiku monogatari) (1956)
Nichiren to mōko daishūrai (1958)
The Loyal 47 Ronin (忠臣蔵 Chūshingura) (1958)
Yotsuya Kaidan (film) (1959)
An Actor's Revenge (1963)
รางวัล

Kikuchi Kan Prize (1957)
Medal with Purple Ribbon (1965)
Order of the Sacred Treasure, 3rd class, Gold Rays with Neck Ribbon (1978)
People's Honour Award (1984)
แหล่งข้อมูลอื่น

Kazuo Hasegawa ที่อินเทอร์เน็ตมูวีเดตาเบส
Kazuo Hasegawa ที่ไฟน์อะเกรฟ
Film Reference Actors and Actresses 4th Edition. pages 540- . /
คาซูโอะ ฮาเซงาวะ เมื่อปี ค.ศ. 1951
แม่นากพระโขนง

| --- | --- |

กลุ่ม: สิ่งมีชีวิตในตำนาน เทพารักษ์
เทพปกรณัม: ผีไทย
ชื่ออื่น: แม่นาก, นางนาก
ประเทศ: ประเทศไทย
ภูมิภาค: เอเชียตะวันออกเฉียงใต้
ถิ่นที่อยู่: ย่านพระโขนง​, กรุงเทพมหานคร
แม่นากพระโขนง หรือมักเรียกสั้น ๆ ว่า แม่นาก (โดยมากสะกดด้วย ค.ควาย) หรือมีชื่อเรียกอีกอย่างว่า นางนาก เป็นผีตายทั้งกลมที่เป็นที่รู้จักของไทย มีลักษณะผมยาว ห่มสไบ นุ่งโจงกระเบน ลักษณะที่เห็นเด่นชัดคือนางจะยืนอุ้มลูกอยู่ที่ท่าน้ำ
เชื่อกันว่าเรื่องนี้เกิดขึ้นจริงในปลายสมัยรัชกาลที่ 3 แห่งกรุงรัตนโกสินทร์ ปัจจุบันมีศาลแม่นาคตั้งอยู่ที่วัดมหาบุศย์ ซอยสุขุมวิท 77 (ถนนอ่อนนุช)  เขตสวนหลวง กรุงเทพมหานคร
ประวัติ

มีสามีภรรยาหนุ่มสาวคู่หนึ่ง อาศัยอยู่ด้วยกันที่ย่านพระโขนง สามีชื่อนายมาก ส่วนภรรยาชื่อนาค ทั้งสองใช้ชีวิตคู่ร่วมกันจนนางนากตั้งครรภ์อ่อน ๆ นายมากก็มีหมายเรียกให้ไปเป็นทหารประจำการที่บางกอก  นางนากจึงต้องอยู่ตามลำพัง 
เวลาผ่านไป ท้องของนางนากก็ยิ่งโตขึ้นเรื่อย ๆ จนครบกำหนดคลอด หมอตำแยก็มาทำคลอดให้ ทว่าลูกของนางนากไม่ยอมกลับหัว จึงไม่สามารถคลอดออกมาตามธรรมชาติ ยังผลให้นางนากเจ็บปวดเป็นยิ่งนัก และในที่สุดนางนากก็ทนความเจ็บปวดไว้ไม่ไหว สิ้นใจไปพร้อมกับลูกในท้อง กลายเป็นผีตายทั้งกลม
หลังจากนั้น ศพของนางนากได้ถูกนำไปฝังไว้ยังป่าช้าท้ายวัดมหาบุศย์ ส่วนนายมากเมื่อปลดประจำการก็กลับจากบางกอกมายังพระโขนงโดยที่ยังไม่ทราบความว่าเมียของตัวได้หาชีวิตไม่แล้ว นายมากกลับมาถึงในเวลาเข้าไต้เข้าไฟพอดี จึงไม่ได้พบชาวบ้านเลย เนื่องจากบริเวณบ้านของนางนาก หลังจากที่นางนากตายไปก็ไม่มีใครกล้าเข้าใกล้เพราะกลัวผีนางนากซึ่งต่างก็เชื่อกันว่าวิญญาณของผีตายทั้งกลมนั้นเฮี้ยน และมีความดุร้ายเป็นยิ่งนัก
ครั้นเมื่อนายมากกลับมาอยู่ที่บ้าน ผีนางนากก็คอยพยายามรั้งนายมากให้อยู่ที่บ้านตลอดเวลา ไม่ให้ออกไปพบใคร เพราะเกรงว่านายมากจะรู้ความจริงจากชาวบ้าน นายมากก็เชื่อเมีย เพราะรักเมีย ไม่ว่าใครที่มาพบเจอนายมากจะบอกนายมากอย่างไร นายมากก็ไม่เชื่อว่าเมียตัวเองตายไปแล้ว จนวันหนึ่งขณะที่นางนากตำน้ำพริกอยู่บนบ้าน นางนากทำมะนาวตกลงไปใต้ถุนบ้าน ด้วยความรีบร้อน นางจึงเอื้อมมือยาวลงมาจากร่องบนพื้นเรือนเพื่อเก็บมะนาวที่อยู่ใต้ถุนบ้าน นายมากขณะนั้น บังเอิญผ่านมาเห็นพอดี จึงปักใจเชื่ออย่างเต็มร้อย ว่าเมียตัวเองเป็นผีตามที่ชาวบ้านว่ากัน
นายมากวางแผนหลบหนีผีนางนาก โดยการแอบเจาะตุ่มใส่น้ำให้รั่วแล้วเอาดินอุดไว้ ตกกลางคืนทำทีเป็นไปปลดทุกข์เบา แล้วแกะดินที่อุดตุ่มไว้ให้น้ำไหลออกเหมือนคนปลดทุกข์เบา จากนั้นจึงแอบหนีไป นางนากเมื่อเห็นผิดสังเกตจึงออกมาดู ทำให้รู้ว่าตัวเองโดนหลอก จึงตามนายมากไปทันที นายมากเมื่อเห็นผีนางนากตามมาจึงหนีเข้าไปหลบอยู่ในดงหนาด นางนากไม่สามารถทำอะไรได้เพราะผีกลัวใบหนาด นายมากหนีไปพึ่งพระที่วัด นางนากไม่ลดละพยายาม ด้วยความที่เจ็บใจชาวบ้านที่คอยยุแยงตะแคงรั่วผัวตัวเองอีกประการหนึ่ง ทำให้นางนากออกอาละวาดหลอกหลอนชาวบ้านจนหวาดกลัวกันไปทั้งบาง ซึ่งความเฮี้ยนของนางนาก ส่วนหนึ่งเกิดจากการที่ถูกฝังไว้ระหว่างต้นตะเคียนคู่นั่นเอง ในที่สุด นางนากก็ถูกหมอผีฝีมือดีจับใส่หม้อถ่วงน้ำ จึงสงบไปได้พักใหญ่
จนกระทั่งตายายคู่หนึ่งที่ไม่รู้เรื่องเพิ่งย้ายมาอยู่ใหม่ เก็บหม้อที่ถ่วงนางนากได้ขณะทอดแหจับปลา นางนากจึงถูกปลดปล่อยออกมาอีกครั้ง แต่สุดท้ายก็ถูกสมเด็จพระพุฒาจารย์ (โต พรหมรังสี) สยบลงได้ กะโหลกศีรษะส่วนหน้าผากของนางนากถูกเคาะออกมาทำหัวปั้นเหน่ง เพื่อเป็นการสะกดวิญญาณ และนำนางนากสู่สุคติ หลังจากนั้น ปั้นเหน่งชิ้นนั้นก็ตกทอดไปยังเจ้าของอื่น ๆ อีกหลายมือ ตำนานรักของนางนาก นับเป็นตำนานรักอีกเรื่องหนึ่งที่ประทับใจผู้ฟังอย่างไม่รู้จบ กับความรักที่มั่นคงของนางนากที่มีต่อสามี ที่แม้แต่ความตายก็มิอาจพรากหัวใจรักของนางไปได้
ข้อเท็จจริงในประวัติศาสตร์

เอนก นาวิกมูลผู้ศึกษาเรื่องประวัติศาสตร์ไทยได้ค้นคว้าเอกสารร่วมสมัยเกี่ยวกับเรื่องแม่นากพระโขนงนี้ พบว่า จากหนังสือพิมพ์สยามประเภทฉบับวันที่ 10 มีนาคม พ.ศ. 2442 ของ ก.ศ.ร. กุหลาบ น่าจะมาจากเรื่องจริงที่เกิดขึ้นในปลายรัชสมัยรัชกาลที่ 3 ของ อำแดงนาก ลูกสาวกำนันตำบลพระโขนงชื่อ ขุนศรี ที่ตายลงขณะยังตั้งท้อง และทางฝ่ายลูก ๆ ของอำแดงนากก็เกรงว่าบิดาของตน (สามีแม่นาก) จะไปแต่งงานมีภรรยาใหม่ และต้องถูกแบ่งทรัพย์สิน จึงรวมตัวกันแสร้งทำเป็นผีหลอกผู้คนที่ผ่านไปมาด้วยการขว้างหินใส่เรือผู้ที่สัญจรไปมาในเวลากลางคืนบ้าง หรือทำวิธีต่าง ๆ นานา เพื่อให้คนเชื่อว่าผีของมารดาตนเองเฮี้ยน และพบว่าสามีของอำแดงนากไม่ใช่ชื่อมาก แต่มีชื่อว่านายชุ่มทศกัณฐ์ (เพราะเป็นนักแสดงในบททศกัณฐ์) และพบว่าคำว่าแม่นาก เขียนด้วยตัวสะกด ก ไก่ (ไม่ใช่ ค ควาย) แต่การที่สามีแม่นากได้ชื่อเป็น มาก เกิดขึ้นครั้งแรกจากบทประพันธ์เรื่อง "อีนากพระโขนง" ซึ่งเป็นบทละครร้อง ในปี พ.ศ. 2454 โดย พระเจ้าบรมวงศ์เธอ กรมพระนราธิปประพันธ์พงศ์ และกรมหลวงชุมพรเขตรอุดมศักดิ์ เคยทรงครอบครองกระดูกหน้าผากของแม่นากนี้ด้วยเช่นกัน โดยไม่ทราบว่าใครเป็นผู้นำมาถวาย
ความเชื่อของคนไทย

เรื่องราวของแม่นากพระโขนงปรากฏอยู่ทั่วไปตามความเชื่อของคนไทยร่วมสมัยและตราบจนปัจจุบัน เช่น เชื่อว่าชื่อสี่แยกมหานาค ที่เขตดุสิตในปัจจุบัน มาจากการที่แม่นากอาละวาดขยายตัวให้ใหญ่ และล้นเกล้ารัชกาลที่ 4 ก็ยังเคยเสด็จทอดพระเนตรด้วย หรือ เชื่อว่าพระรูปที่มาปราบแม่นากได้นั้นคือสมเด็จพระพุฒาจารย์ (โต พรหมรังสี) เป็นต้น อีกทั้งยังเชื่อว่าท่านเป็นคนเจาะกะโหลกที่หน้าผากของแม่นากทำเป็นปั้นเหน่ง เพื่อสะกดวิญญาณแม่นาก และได้สร้างห้องเพื่อเก็บปั้นเหน่งชิ้นนี้ไว้ต่างหาก หรือหม่อมราชวงศ์คึกฤทธิ์ ปราโมช ก็ยังได้เขียนบันทึกเอาไว้ว่า เมื่อ พ.ศ. 2468 ซึ่งเป็นสมัยที่ท่านยังเป็นเด็ก ท่านเคยเห็นเรือนของแม่นากด้วย เป็นเรือนลักษณะเหมือนเรือนไทยภาคกลางทั่วไปอยู่ติดริมคลองพระโขนง มีเสาเรือนสูง มีห้องครัวอยู่ด้านหลัง ซึ่งปัจจุบันนี้ได้ถูกรื้อถอนไปแล้ว  และยังเคยขึ้นไปบนศาลาการเปรียญของวัดมหาบุศย์ด้วย ในขณะนั้นศาลาการเปรียญหลังใหม่ บนฝ้าเพดานมีรอยเท้าเปื้อนโคลนคล้ายรอยเท้าคนเหยียบย่ำไปมาหลายรอย สมภารบอกว่าเป็นรอยเท้าของแม่นาก
ถึงอย่างไรก็ตาม ความเชื่อเรื่องแม่นากพระโขนงยังคงปรากฏอยู่ในความเชื่อของคนไทย ณ วัดมหาบุศย์ ภายในซอยสุขุมวิท 77 (ถนนอ่อนนุช) เขตสวนหลวงในปัจจุบัน มีศาลแม่นากตั้งอยู่ ซึ่งเป็นที่สักการบูชาอย่างมากของบุคคลในและนอกพื้นที่ โดยบุคคลเหล่านี้จะเรียกแม่นากด้วยความเคารพว่า "ย่านาก" บ้างก็เชื่อว่าร่างของแม่นากถูกฝังอยู่ระหว่างต้นตะเคียนคู่ภายในศาล โดยมีผู้มาบนบานขอในสิ่งที่ตนต้องการเป็นจำนวนมาก โดยเฉพาะเรื่องความรัก
พีท ทองเจือนักแสดงชาวไทย อ้างตัวว่าสืบเชื้อสายจากแม่นาก และมีความเชื่อว่าในปัจจุบันปั้นเหน่งที่ทำจากหน้าผากกะโหลกแม่นากถูกครอบครองโดยนักสะสมพระเครื่องผู้หนึ่ง
การแสดงและบทประพันธ์

เรื่องราวของแม่นากพระโขนงได้กลายเป็นบทประพันธ์ในรูปแบบการแสดงเป็นครั้งแรก เป็นบทละครร้องในปี พ.ศ. 2454 ในชื่อ "อีนากพระโขนง" โดย พระเจ้าบรมวงศ์เธอ กรมพระนราธิปประพันธ์พงศ์ แสดงที่โรงละครปรีดาลัย (โรงเรียนตะละภัฏศึกษาในปัจจุบัน) ได้รับความนิยมอย่างมากจนต้องเปิดการแสดงติดต่อกันถึง 24 คืน
ในทางบันเทิง เรื่องราวของแม่นากพระโขนงได้ถูกสร้างเป็นละครโทรทัศน์ ละครวิทยุ และภาพยนตร์หลายครั้ง โดยเรื่องราวของแม่นากพระโขนงได้นำมาสร้างภาพยนตร์ครั้งแรกในปี พ.ศ. 2470 โดยหม่อมราชวงศ์อนุศักดิ์ หัสดินทร์ แต่พอสร้างแล้วฉายจนฟิล์มเปื่อย ฟิล์มก็หล่นหายสาบสูญไปอย่างน่าเสียดาย อีกทั้งยังสร้างเป็นละครหรือภาพยนตร์ตลกล้อเลียนก็เคยมาแล้ว เช่น ละครเวทีโอเปร่าอำนวยการแสดงโดย สมเถา สุจริตกุล ในปี พ.ศ. 2545
แม่นากพระโขนงในสื่อต่าง ๆ > ภาพยนตร์

นางนาคพระโขนง - พ.ศ. 2479 (ไม่มีข้อมูลนักแสดงนำ, กำกับโดย หม่อมราชวงศ์อนุศักดิ์ หัสดินทร์​)
นางนาคคืนชีพ - พ.ศ. 2480 (ไม่มีข้อมูลนักแสดงนำ)
นางนาคพระโขนง ตอนใหม่ - พ.ศ. 2482 (ไม่มีข้อมูลนักแสดงนำ)
นางนาคพระโขนง ภาคพิเศษ - พ.ศ. 2489 นำแสดงโดย สำราญ เทวะสันต์, สมนึก ศรีเอี่ยม, สวง รอดพ่าย
ลูกนางนาค/ลูกนางนาคพระโขนง - พ.ศ. 2493 (ไม่มีข้อมูลนักแสดงนำ)
วิญญาณรักของนางนาค - พ.ศ. 2494 นำแสดงโดย ไพบูลย์ เกษมวัน, ธงชัย นิลกนิษฐ์, ชูเตี้ย
นางนาคพระโขนง - พ.ศ. 2495 (ไม่มีข้อมูลนักแสดงนำ)
นางนาคพระโขนง - พ.ศ. 2498 นำแสดงโดย ทิดทุ้ย, ลุงเฉย สนธิวงศ์, สวัสดิ์ อนุวงศ์, สุพร จวงจันทร์
แม่นาคพระโขนง - พ.ศ. 2502 นำแสดงโดย สุรสิทธิ์ สัตยวงษ์, ปรียา รุ่งเรือง
แม่นาคคืนชีพ - พ.ศ. 2503 นำแสดงโดย อดุลย์ ดุลยรัตน์, วิไลวรรณ วัฒนพาณิช
วิญญาณรักแม่นาคพระโขนง - พ.ศ. 2505 นำแสดงโดย สุรสิทธิ์ สัตยวงษ์, ปรียา รุ่งเรือง
แม่นาคคนองรัก - พ.ศ. 2511 นำแสดงโดย ปรียา รุ่งเรือง, ชุมพร เทพพิทักษ์, ฤทธี นฤบาล
แม่นาคพระนคร - พ.ศ. 2513 นำแสดงโดย มิตร ชัยบัญชา, อรัญญา นามวงศ์
แม่นาคพระโขนง - พ.ศ. 2516 นำแสดงโดย ยอดชาย เมฆสุวรรณ, สุภัค ลิขิตกุล
แม่นาคอาละวาด - พ.ศ. 2516 นำแสดงโดย ยอดชาย เมฆสุวรรณ, สุภัค ลิขิตกุล
แม่นาคอเมริกา - พ.ศ. 2518 นำแสดงโดย กรุง ศรีวิไล, เปียทิพย์ คุ้มวงศ์
แม่นาคบุกโตเกียว - พ.ศ. 2519 นำแสดงโดย อุเทน บุญยงค์, ภาวนา ชนะจิต, อรสา พรหมประทาน
แม่นาคพระโขนง - พ.ศ. 2521 นำแสดงโดย สมบัติ เมทะนี, ปรียา รุ่งเรือง, เนาวรัตน์ ยุกตะนันท์
นางนาค ภาคพิสดาร - พ.ศ. 2528 นำแสดงโดย โน้ต เชิญยิ้ม, สีดา พัวพิมล
แม่นาค 30 - พ.ศ. 2530 นำแสดงโดย โน้ต เชิญยิ้ม, สีดา สุทธิรักษ์, ยอด นครนายก, ท้วม ทรนง, เด๋อ ดอกสะเดา, เหี่ยวฟ้า
แม่นาคอาละวาด - พ.ศ. 2532 นำแสดงโดย บิณฑ์ บรรลือฤทธิ์, ชุติมา นัยนา
แม่นาคคืนชีพ - พ.ศ. 2533 นำแสดงโดย ลิขิต เอกมงคล, ชุดาภา จันทร์เขตต์
แม่นาคเจอผีปอบ - พ.ศ. 2535 นำแสดงโดย ตรีรัก รักการดี, ณัฐนี สิทธิสมาน
แม่นาคพระโขนง - พ.ศ. 2537 นำแสดงโดย ดาริน กรสกุล, รอน บรรจงสร้าง
นางนาก - พ.ศ. 2542 นำแสดงโดย ทราย เจริญปุระ, วินัย ไกรบุตร
นาค (ภาพยนตร์แอนิเมชัน) - พ.ศ. 2551 ให้เสียงโดย ศศิกานต์ อภิชาตวรศิลป์, หม่ำ จ๊กมก, นุ้ย เชิญยิ้ม
แม่นาค 3D (ภาพยนตร์ 3 มิติ) - พ.ศ. 2555 นำแสดงโดย บงกช คงมาลัย, รังสิโรจน์ พันธุ์เพ็ง
พี่มาก..พระโขนง - พ.ศ. 2556 นำแสดงโดย ดาวิกา โฮร์เน่, มาริโอ้ เมาเร่อ
ม.6/5 ปากหมาท้าแม่นาค - พ.ศ. 2557 นำแสดงโดย วนิดา เติมธนาภรณ์
แดง พระโขนง - พ.ศ. 2565 นำแสดงโดย เมลิค เอเฟ่ย์ ไอกูน, หม่ำ จ๊กมก, สุเทพ สีใส
ทิดน้อย - พ.ศ. 2566 นำแสดงโดย พัชราภา ไชยเชื้อ, เท่ง เถิดเทิง, อนันดา เอเวอริงแฮม
แม่นาคทะลุมิติ - พ.ศ. 2567 นำแสดงโดย อัญรินทร์ ธีราธนันพัฒน์, เศรษฐพงศ์ เพียงพอ, กชชสร ชายาจันทอง, สุภาภัสสร์ ผลเจริญรัตน์
นากรักมาก...ม๊ากมาก - พ.ศ. 2568 นำแสดงโดย นริลญา กุลมงคลเพชร, พีรวัส แสงโพธิรัตน์, โหน่ง ชะชะช่า, หม่ำ จ๊กมก, เท่ง เถิดเทิง
แม่นากพระโขนงในสื่อต่าง ๆ > ละครโทรทัศน์

แม่นาคพระโขนง - พ.ศ. 2522 ออกอากาศทาง ช่อง 7 นำแสดงโดย ปริศนา วงศ์ศิริ, ชานนท์ มณีฉาย
แม่นาคพระโขนง - พ.ศ. 2532 ออกอากาศทาง ช่อง 3 นำแสดงโดย ตรีรัก รักการดี, เอกพันธ์ บรรลือฤทธิ์, สุลาลีวัลย์ สุวรรณทัต
แม่นาคพระโขนง - พ.ศ. 2537 ออกอากาศทาง ช่อง 5 นำแสดงโดย ลีลาวดี วัชโรบล, วรุฒ วรธรรม
แม่นาคพระนคร - พ.ศ. 2539 ออกอากาศทาง ช่อง 7 นำแสดงโดย กัญญารัตน์ จิรรัชชกิจ, นุติ เขมะโยธิน
แม่นาค - พ.ศ. 2542 ออกอากาศทาง ช่อง 7 นำแสดงโดย พัชราภา ไชยเชื้อ, พีท ทองเจือ
แม่นากพระโขนง - พ.ศ. 2543 ออกอากาศทาง ช่อง 3 นำแสดงโดย กุลณัฐ ปรียะวัฒน์, ศุภกรณ์ กิจสุวรรณ
แม่นาคพระโขนง รักนี้นิรันดร - พ.ศ. 2556 ออกอากาศทาง ช่อง 9 และออกอากาศซ้ำในปี 2558 ทาง ไบรท์ทีวี นำแสดงโดย อมราพร พร้อมลาภ, กวี วงศ์จันทรา
แม่นาก - พ.ศ. 2559 ออกอากาศทางช่อง ช่อง 8 นำแสดงโดย สุธีวัน ทวีสิน, มาร์ติน มิดาล
แม่นาคพระโขนง - พ.ศ. 2564 ออกอากาศทาง ช่อง 9 นำแสดงโดย อุษามณี ไวทยานนท์, ชัยพล จูเลียน พูพาร์ต
นางนาค สะใภ้พระโขนง - พ.ศ. 2566 ออกอากาศทาง ช่องเวิร์คพอยท์ นำแสดงโดย อาทิตยา ตรีบุดารักษ์, จิรายุ ละอองมณี
นางนาคพระโขนง (พรายรามัญ) - พ.ศ. 2567 ออกอากาศทาง ช่อง 3 นำแสดงโดย ปรียากานต์ ใจกันทะ, ธัชพล กู้วงศ์บัณฑิต